Starosta obce Zlatníky v súlade s § 13 ods.4 písm. d) zákona SNR č. 369/1990 Zb. o obecnom zriadení v znení neskorších zmien a doplnkov vydáva tento 

Organizačný poriadok
Obecného úradu Zlatníky

Článok 1

Obecný úrad Zlatníky je výkonným orgánom obecného zastupiteľstva a starostu obce, ako aj orgánov zriadených obecným zastupiteľstvom.
Obecný úrad najmä :
-	zabezpečuje písomnú agendu orgánov obce, orgánov obecného zastupiteľstva a je podateľňou a výpravňou písomností obce
-	zabezpečuje odborné podklady a iné písomnosti na rokovanie obecného zastupiteľstva ,obecnej rady (ak je zriadená) a komisií OZ
-	vypracúva písomné vyhotovenia všetkých rozhodnutí starostu vydaných v správnom konaní
-	vykonáva nariadenia, uznesenia obecného zastupiteľstva a rozhodnutia starostu

Článok 2

Okrem zabezpečovania úloh obecnej samosprávy, obecný úrad plní aj niektoré prenesené úlohy miestnej štátnej správy .Sú to úlohy a kompetencie dané konkrétnymi zákonmi SR, ktoré je potrebné plniť na území obce v týchto oblastiach :
-	financie a správa majetku
-	rozvoj podnikania, ochrana spotrebiteľa
-	doprava, cestné hospodárstvo, miestne komunikácie
-	regionálny rozvoj
-	pozemkové a lesné hospodárstvo, kataster
-	stavebný úrad
-	životné prostredie
-	verejné obstarávanie
-	školstvo, mládež, telesná kultúra
-	kultúra
-	sociálna politika
-	ochrana pred požiarmi
-	civilná ochrana a krízové riadenie
-	obrana štátu
-	sťažnosti a kontrola v obci

Článok 3
Prácu obecného úradu v Zlatníkoch organizuje starosta obce Zlatníky.

Článok 4

Organizačný poriadok obecného úradu vymedzuje jeho vnútornú organizáciu, zodpovednosť a rámcové pracovné náplne jednotlivých zamestnancov tak, aby obecný úrad mohol kvalitne a efektívne zabezpečovať všetky činnosti spojené so životom a rozvojom obce.

Článok 5

Na obecnom úrade v Zlatníkoch je jednostupňové riadenie
1.	starosta obce

Článok 6

Obecný úrad zabezpečuje na úseku   :
 Sekretariát a kultúra :
-	sekretárske práce
-	podateľňa a výpravňa písomností, došlá a odoslaná pošta
-	zabezpečovanie a vedenie písomnej agendy, rozhodnutí starostu a obecného zastupiteľstva
-	vyhlasovanie v miestnom rozhlase, obecná informačná tabuľa
-	overovanie listín a podpisov
-	vypracovanie materiálov prenesenej štátnej správy
-	kultúra, knižnica, občianske a spoločenské záležitosti
-	odpadové hospodárstvo v obci
-	údržba komunikácií ,verejných priestranstiev, obecných budov
-	požiarna ochrana
-	správa cintorína, evidencia hrobových miest
-	aktivačné a verejnoprospešné práce nezamestnaných
Ekonomika, financie majetok:
-	účtovníctvo
-	fakturácia, finančné operácie 
-	výkazy a štatistika
-	majetok a inventarizácia, evidencia
-	finančné operácie medzi obcou a školou, (príspevkovými organizáciami)
-	vymáhanie pohľadávok a nedoplatkov
-	hotovostný platobný styk, vedenie pokladne
Evidencia obyvateľstva, dane a poplatky, personálne a mzdové otázky
-	vedenie personálnej a mzdovej agendy
-	evidencia a zabezpečovanie miestnych daní a poplatkov
-	evidencia obyvateľstva, trvalé pobyty, voličské zoznamy
-	evidencia a vybavovanie sociálnej pomoci, opatrovateľská služba
-	evidencia podnikateľov, živnostníkov a podnikateľských prevádzok
-	zabezpečovanie zákona o ochrane osobných údajov
-	evidencia priestupkov a súdnych rozhodnutí
Stavebný úrad a evidencia nehnuteľností
-	činnosť na úseku územného plánovania a stavebného poriadku
-	spolupráca s katastrom nehnuteľností
-	evidencia nehnuteľností v obci, evidencia domov a stavieb
-	ohlasovanie drobných stavieb a stavebných úprav
-	vypracovanie projektov pre investičné granty

Článok  7

Súčasťou tohto organizačného poriadku je personálne obsadenie obecného úradu v Zlatníkoch.
Tento organizačný poriadok Obecného úradu v Zlatníkoch zobralo na vedomie Obecné zastupiteľstvo Zlatníky na svojom 41 zasadnutí dňa 30.07.2010.
Organizačný poriadok nadobúda účinnosť dňom 01.08.2010. 

V Zlatníkoch 30.07.2010

                                                                                             Milan Gešnábel
                                                                                               starosta obce